Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 616

(2) Az oltalmat a bejegyzés keletkezteti és ezzel az alszakasszal összhangban a jogtulajdonosnak kizárólagos jogokat ad. Koreai álláspont szerint a formatervezési minta nem minősül újnak, ha azonos vagy hasonló formatervezési minta a nagyközönség számára ismert vagy nyilvánosan feldolgozott volt a formatervezési minta oltalmára vonatkozó kérelem benyújtását megelőzően. Koreai álláspont szerint a formatervezési minta nem minősül eredetinek, ha a formatervezési minta oltalmára vonatkozó kérelem benyújtását megelőzően a nagyközönség számára ismert vagy nyilvánosan feldolgozott formatervezési minták összekapcsolásával könnyen elállítható lett volna. Az Európai Unió álláspontja szerint a formatervezési minta nem minősül újnak, ha azonos formatervezési minta a nagyközönség számára elérhető volt egy bejegyzett formatervezési minta benyújtásának időpontja előtt, vagy be nem jegyzett formatervezési minta nyilvánosságra hozatalának időpontja előtt. Az Európai Unió álláspontja szerint a formatervezési minta nem minősül egyedi jellegűnek, ha a tájékozott felhasználókban az általa keltett összbenyomás nem tér el az ilyen felhasználókban a korábban már nyilvánosságra hozott bármely formatervezési minta által keltett összbenyomástól. EU/KR/hu 181 10.28. CIKK A bejegyzés által biztosított jogok Az oltalmazott formatervezési minta jogosultjának joga van legalább arra, hogy harmadik személyt megakadályozni abban, hogy engedélye nélkül kereskedelmi célra előállítson, értékesítésre felajánljon, forgalmazzon, importáljon, exportáljon vagy használjon az oltalmazott mintát megtestesítő olyan terméket, amely jogellenesen akadályozza a minta szokásos hasznosítását vagy nem felel meg a méltányos kereskedelmi gyakorlatnak. 10.29. CIKK A be nem jegyzett megjelenés védelme Az Európai Unió és Korea csak akkor biztosítja egy be nem jegyzett megjelenésű termék használatának a megelőzésére szolgáló jogi eszközöket, ha a kifogásolt használat az ilyen termék be nem jegyzett megjelenésének lemásolásából ered12. Az ilyen használatnak legalább az áruk bemutatására13, importálására vagy exportálására kell kiterjednie. E cikk alkalmazásában az Európai Unió és Korea a „be nem jegyzett formatervezési minta” és a „be nem jegyzett megjelenés” kifejezéseket azonos jelentésűnek tekinti. A „be nem jegyzett formatervezési minta” és a „be nem jegyzett megjelenés” oltalmának feltételeit a következők tartalmazzák:

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes